Ob svetovnem dnevu knjige **razpisuje** **Knjižnica Josipa Vošnjaka Slovenska Bistrica**

**LITERARNI NATEČAJ za leto 2022.**

Ker je rdeča nit naše letošnje Vošnjakove bralne značke za odrasle LJUBEZEN, smo se odločili, da bomo literarni natečaj izvedli v sklopu omenjene tematike in ga naslovili

**LJUBIM, TOREJ SEM.**

K sodelovanju vabimo vse starejše od vključno 14 let. Članstvo v knjižnici ni pogoj za sodelovanje.

Mladoletni sodelujoči morajo k besedilu dodati *Soglasje o udeležbi* na natečaju podpisano s strani staršev ali skrbnikov (priloga 1), vsi avtorji pa morajo k besedilu priložiti podpisano *Izjavo o avtorstvu* (priloga 2). Obe prilogi najdete na spletni strani knjižnice, dobite pa jih lahko tudi pri informacijskem pultu v knjižnici.

Besedila morajo biti avtorska še neobjavljena dela, dolga do 2 strani oziroma do 5000 znakov s presledki. Napisana morajo biti v slovenskem jeziku v Wordu, pisava Arial, velikost pisave 12, obojestranska poravnava.

Prispela literarna dela bomo razvrstili v naslednje kategorije:

- izvirna kratka zgodba,

- izvirna pesem,

- izvirna zgodba za otroke.

V vseh treh kategorijah bomo prispela dela obravnavali glede na starostno skupino. Razvrščena bodo v dve skupini: 1. skupina mladina (od 14 do 19 let),

 2. skupina odrasli (od 20 let naprej).

Besedila pošljite na elektronski naslov mojca.plaznik@kjv.si, v polje Zadeva pa vpišite »***ZA NATEČAJ***« in besedilo ter izjavi dodajte v priponke.

Zajeli bomo vsa besedila, ki bodo k nam prispela **do 15. septembra 2022** in bodo ustrezala razpisnim pogojem.

Strokovna komisija bo pri izboru najboljših upoštevala kreativnost, slog, jezik, vsebino, inovativnost, sporočilnost in splošni vtis.

Med prispelimi besedili bo komisija izbrala zmagovalnega za vsako kategorijo in vsako starostno skupino posebej, katerih avtorji bodo nagrajeni z darilnimi boni slovenskih založb, hkrati pa bo izbrano najboljše besedilo natečaja, katerega avtor bo nagrajen z bralnikom. Vsi ostali sodelujoči bodo nagrajeni s simboličnimi darili.

Knjižnica bo ob koncu natečaja izdala publikacijo, v kateri bo objavljen izbor sodelujočih besedil. Za objavo v zborniku bo besedila izbrala strokovna komisija.

Rezultati natečaja bodo objavljeni 15. novembra 2022 v sklopu praznovanja dneva slovenskih splošnih knjižnic, na spletni strani Knjižnice Josipa Vošnjaka Slovenska Bistrica ([www.kjv.si](http://www.kjv.si)), na FB profilu knjižnice, v tedenskih spletnih novicah Bistričan.si ([www.bistrican.si](http://www.bistrican.si)) ter v lokalnem časopisju (Panorama, Informator).

Nagrade bodo podeljene na osrednji prireditvi ob dnevu slovenskih splošnih knjižnic v Knjižnici Josipa Vošnjaka Slovenska Bistrica.